Die wêreld in foto's – 24 Januarie 2020 | Maroela Media
Studente van Indië stap met 'n nasionale vlag, wat glo meer as 300 m lank is, tydens 'n saamtrek in Mumbai voor die land se Republiekdag. (Foto: Rafiq Maqbool, AP)
'n Betoger sluit aan by 'n optog in San Juan, Puerto Rico. Die optog handel oor noodhulptoerusting wat tot onlangs onbenut in 'n pakhuis geberg is te midde van voortdurende aardbewings. (Foto: Carlos Giusti, AP)
'n Migrant wat 'n kind dra, loop weg van die Mexikaanse nasionale wagte wat die deurgang van 'n groep Sentraal-Amerikaanse migrante naby Tapachula, Mexiko, versper. (Foto: Marco Ugarte, AP)
'n Betoger laat 'n lantern los terwyl die hawe in Marseille in die suide van Frankryk versper word. Betogers het in Parys en oor die hele land opgeruk teen die planne van die Franse president, Emmanuel Macron, om die pensioenstelsel te hersien. (Foto: Daniel Cole, AP)
Fiona, 'n seekoei afkomstig van die Nyl, eet haar spesiale verjaardagkoek ter viering van haar derde verjaardag by die Cincinnati Zoo & Botanical Garden in die VSA. Die Cincinnati-dieretuin gebruik dié geleentheid om geld in te samel vir die natuurlewe in Australië wat geraak word deur die bosbrande. (Foto: John Minchillo, AP)